NaiveNeuron/SloPal huggingface dataset:
Grendel, Gábor, podpredseda NR SR (2020-12-02):
V poriadku. Ako zastupujúci predseda zvolám grémium o malú chvíľočku. Ale ešte predtým vás chcem informovať, že vláda Slovenskej republiky doručila Národnej rade dva návrhy na skrátené legislatívne konanie o vládnom návrhu novely zákona č. 404/2011 o pobyte cudzincov (tlač 350) a o vládnom návrhu novely zákona č. 106/2018 o prevádzke vozidiel v cestnej premávke (tlač 352) a vládne návrhy zákonov pod tlačami 351 a 353. Ďalej vláda doručila návrh na vyslovenie súhlasu Národnej rady s použitím štátnych finančných aktív na realizáciu finančnej stabilizácie zdravotníckych zariadení (tlač 355). Preto v mene štyroch poslaneckých klubov – OĽANO, SME RODINA, SaS a ZA ĽUDÍ – podávam návrh na zaradenie týchto nových bodov do programu 18. schôdze Národnej rady. Navrhujem, aby sme tieto návrhy vlády prerokovali po tlači 324 a následne by sme o nich hlasovali. Ak Národná rada rozhodne o skrátených legislatívnych konaniach, navrhujem, aby sme bezprostredne pristúpili k prvým čítaniam. Následne by sme prerokovali návrh na vyslovenie súhlasu. Je všeobecný súhlas? (Nesúhlasná reakcia pléna.) Dávam hlasovať. Prezentujme sa a hlasujme. (Hlasovanie.) Prítomných 133 poslancov, za 84, proti 48, zdržal sa 1, hlasovali všetci prítomní. Konštatujem, že sme zaradili tieto nové body do programu 18. schôdze a určili sme termín ich prerokovania. Teraz zvolávam rokovanie poslaneckého grémia. Zatiaľ vyhlasujem prestávku a prosím aj pána predsedu výboru pre kultúru a médiá, aby prišiel na poslanecké grémium. (Zasadanie poslaneckého grémia.) (Po zasadaní poslaneckého grémia.)
Bugár, Béla, podpredseda NR SR (2016-04-26):
Pani poslankyňa Kaščáková.
Kvorka, Ján, poslanec NR SR (2017-03-23):
Ďakujem za slovo, pán predsedajúci. Prosím, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Madej, Róbert, poslanec NR SR (2015-12-09):
Ďakujem pekne. Rád by som zareagoval na pána poslanca Beblavého. Ešte vo svojom prejave som zabudol uviesť jednu skutočnosť a citovať našu Národnú banku Slovenska, že Slovensko je pre banky dobrým trhom, pre banky aj ostatné nebankové inštitúcie je dobrým trhom. Slovenské domácnosti sú jedny z najzadlženejších v Európskej únii. Sme dobrým trhom. Prečo tomu asi tak je? A my musíme vychovávať nielen spotrebiteľov, aby si dali pozor, ale my sme povinní naozaj regulovať aj ten trh, aby tí, ktorí úvery poskytujú, to nepreháňali a boli v zákonných limitoch, ktoré budú pre ľudí čo najvýhodnejšie a najpriaznivejšie. Ak sme dobrým trhom, súhlasím s tým, čo povedal pán poslanec Beblavý, že asi za ostatné obdobie zarobili dosť peňazí a tieto veci nie sú pre nich určite likvidačné, ale sú v zmysle férového podnikania a ochrany spotrebiteľa. A ešte si dovolím druhú poznámku a nadviažem na to, čo povedal pán poslanec Beblavý, a doplním to, čo uviedol. Pripomienka prezidenta, kolegyne, kolegovia, to je vlastne pozmeňujúci návrh, to, čo navrhol pán prezident vo svojich pripomienkach, vo svojej jedinej pripomienke, je pozmeňujúci návrh – vypustiť to ustanovenie o jednom percente. On mohol kľudne navrhnúť, aby sme prerobili spôsob výpočtu nákladov, on mohol kľudne navrhnúť pripomienku, kde by sa jednalo toto ustanovenie len pre veci týkajúce sa do budúcnosti. On to neurobil. On urobil to, že namiesto týchto argumentov, ktoré by boli pretaviteľné do pripomienky samostatnej, to použil na spôsob vyhodenia jedného percenta ako takého. To je neúprimné.
L. Köteles, poslanec: (2007-06-28):
Vážená Národná rada, chcel by som interpelovať vládu Slovenskej republiky pána ministra dopravy, pôšt a telekomunikácií. Vzhľadom na to, že ani členovia vlády, ani pán minister nie je prítomný, len by som prečítal tie otázky, resp. konkrétnu interpeláciu a nebudem čítať zdôvodnenie, lebo toto už urobil miesto mňa pán poslanec Pásztor. Vážená vláda Slovenskej republiky, vážený pán minister dopravy, 1. Podľa memoranda, ktorá strana by mala financovať vybudovanie širokorozchodnej železnice z Košíc do Bratislavy? 2. Aké sociálne dôsledky, napríklad zvýšenie nezamestnanosti by znamenala táto investícia v regióne Čierna nad Tisou, kde nezamestnanosť v niektorých obciach  aj v súčasnej dobe dosiahne 30 až 40 %? 3. Ako chce riešiť rezort dopravy problémy prekládkovej stanice v Čiernej nad Tisou a terminál obce Dobrá, ktorej kapacity sú využívané v súčasnej dobe len 1/3? 4. Vláda Slovenskej republiky má v zámeroch vybudovať medzinárodný cestný priechod do Ukrajiny medzi obcami Čierna a Salamonovo na odbremenenie, aj po radikálnej prestavbe preťaženého hraničného priechodu Vyšné Nemecké. Dodal by som, že s výstavbou tohto hraničného priechodu počítali aj odborníci v bývalom Česko-Slovensku, jednak na vylepšenie a zefektívnenie cestnej dopravy na východ a takisto ako hospodársky impulz v prospech tohto izolovaného a aj vtedy s nezamestnanosťou zápasiaceho regiónu. Ďakujem vám, pani podpredsedníčka.
Linhart, Patrick, poslanec NR SR (2023-05-18):
Ďakujem za slovo, pán predsedajúci. Pán poslanec, ja chápem, tým pozmeňovákom čo chceš presne urobiť, rozumiem tie kroky. Aby som teda nadviazal priamo na ten tvoj pozmeňovák, ja som dával rovnaký pozmeňovák alebo veľmi podobný pozmeňovák a ten sa týkal toho, aby deti v školách a nemocní v nemocniciach mohli mať slovenské testované potraviny, ale, bohužiaľ, dnes hnutie SME RODINA urobilo taký podraz, že zahlasovali normálne ako keby proti tomu, čiže sa zdržali, čiže nejak neočakávaj nejakú podporu možno rozumnú od, od niektorých kolegov, ktorí ti nasľubujú hore-dole. No a aby som ešte využil svoj čas teda v tejto faktickej, tak v tom pozmeňováku, ktorý som ja mal, veľmi podobný tvojmu, pán poslanec, bolo to, aby deti v škôlkach a v školách mali testovanú slovenskú stravu priamo z polí na tanier. A čuduj sa svete, dnes som predložil tento zákon po šiestich mesiacoch, pán poslanec, len aby si vedel, je to vždycky k tvojmu pozmeňováku, ja teraz naňho reagujem, tak po šiestich mesiacoch práce piatich ministerstiev som predložil teda tento zákon do pléna a dnes vďaka SME RODINA, hnutia SME RODINA teda tento zákon neprešiel. Tak len toľko ako reakcia a budem to hovoriť v každej jednej faktickej a v každej jednej rozprave odteraz až do volieb. Ďakujem.
Pellegrini, Peter, predseda NR SR (2015-09-25):
Prezentujme sa a hlasujme o bodoch spoločnej správy 1 až 18 spoločne s návrhom gestorského výboru schváliť. (Hlasovanie.) Prítomných 125 poslancov, za hlasovalo 82, zdržalo sa 43 poslancov. Konštatujem, že sme tieto body schválili.
Madej, Róbert, poslanec NR SR (2014-10-17):
Ďakujem pekne. Vážený pán poslanec, ja by som si len ako spravodajca dovolil faktickou poznámkou reagovať na vaše vystúpenie, hlavne procedurálny návrh, aby nedošlo k ďalším pochybnostiam. V prvom rade chcem upovedomiť vás o tom, že procedurálny návrh alebo návrh v rámci hlasovania smeruje k Národnej rade. To znamená, nepokračovať v rokovaní. Smerom k pánovi ministrovi to môže byť akákoľvek politická výzva, ale, samozrejme, o vašom návrhu sa bude hlasovať. Ďalej by som chcel uviesť, že pokiaľ máme ísť v súlade so zákonom o rokovacom poriadku Národnej rady, musíme vyvodiť, o akom procedurálnom návrhu teda budeme hlasovať. Podľa § 73 ods. 3 písm. b) zákona o rokovacom poriadku sa Národná rada môže uzniesť, že nebude pokračovať v rokovaní o tomto návrhu zákona. O tomto môžeme dať, pán poslanec, hlasovať. Obávam sa, že tie ďalšie, že čo všetko má byť predložené, musíte žiadať v rámci možností, ktoré ponúka rokovací poriadok, požiadať vládu, ministerstvo o predloženie správy a tak ďalej. To znamená, že o tom, čo budeme na základe toho hlasovať, čo ste žiadali, je návrh nepokračovať v rokovaní o návrhu zákona. Len aby sme si to ozrejmili. Ďakujem.
Jurinová, Erika, podpredsedníčka NR SR (2013-06-04):
Ďakujem. S reakciou pán poslanec Kuffa. Nech sa páči.
Blanár, Juraj, poslanec NR SR (2018-06-14):
Vážená pani poslankyňa, neviem teraz úplne posúdiť tie pozmeňujúce návrhy a bude na to priestor, ale chcel som krátko komentovať tie prvé slová, ktoré ste hovorili o duálnom vzdelávaní. Áno, máte pravdu, že je potrebné veci doladiť a táto novela zákona významným spôsobom zosumarizovala všetky skúsenosti, ktoré sa za to obdobie poslednej novelizácie zákona o duálnom vzdelávaní ukázali. Rovnako ste hovorili, že je problémom, že sa nezapájajú do toho všetci zamestnávatelia. Áno, pretože Slovensko nemá taký systém ako napríklad Nemecko, kde je povinne zamestnávatelia musia byť členmi nejakého združenia alebo komory a či už je to obchodná komora alebo niečo podobné, a preto je to veľmi ťažké. Pretože je to určitá časť zamestnávateľov, ktorí to ťahajú, a to musím zodpovedne povedať, že je to predovšetkým Zväz automobilového priemyslu a potom ďalší, a mnohí svojím spôsobom ako keby sa viezli. Čiže toto je veľká výzva do budúcnosti, že či sa nezaoberať tým, aby zamestnávatelia zo zákona museli byť členmi komory a podieľať sa na vzdelávaní, pretože máme skúsenosti zo vzdelávania odborného z minulého režimu, ale dneska máme trhový mechanizmus a ten je úplne iný. Ale som veľmi rád, že táto novela tu je a že všetky tie veci, ktoré ukázal život sa do nej zapracovávajú, a pozriem sa na tie pozmeňujúce návrhy, či prispejú k tomu zlepšeniu tiež.
Mazurek, Milan, poslanec NR SR (2018-11-21):
Stano, asi si tými faktami o plagiátorstve nahneval veľa ľudí, až tu musel doklusať Martin Klus, čo bude veľmi zaujímavé. Ale čo sa toho týka, tak Američania majú takého komiksového hrdinu, ktorému sa hovorí kapitán Amerika. Ten náš by mohol byť nie kapitán Slovensko, lebo so Slovenskom nemá nič spoločné, ale kapitán Izrael alebo kapitán Xerox, podľa toho, na čo sa chceme viac sústrediť. Lebo tento človek je neskutočný, neskonalý zdroj zábavy. Doslova nevyčerpateľný zdroj zábavy. Ale keď sa nad tým tak zamyslíme, úplne nad celou tou perspektívou Slovenskej republiky, a uvedomíme si, že máme tu troch predsedov vládnych strán, jeden z nich býva v dome daňového podvodníka, z ktorého postupne ubývajú obyvatelia, lebo ich odváža NAKA za rôzne veľkolepé trestné činy charakteru, ktorý sa, ani len nechcem nad ním zamýšľať, lebo aké zvrátenosti a veci tam musia byť, to ešte sa len časom dozvieme. Potom druhý veľkostatkár Bugár, ktorý vie kupovať perfektné pozemky. A potom keď sa zoberieme na to, že tretím týmto predsedom je práve dnes odvolávaný Andrej Danko, a uvedomíme si, v akom marazme sa vlastne nachádza Slovenská republika, že toto sú takí tí traja najvýznamnejší ľudia, predsedovia vládnych strán, tak je to jednoducho tragédia. Ale nádej nám nedáva ani žiadna z týchto fiktívnych opozičných strán na druhej strane, ktoré naozaj trpia selektívnou slepotou. Lebo keď si to uvedomíš alebo keď si to uvedomíme, tak dnes bijú do Danka jedna radosť, bijú do Fica jedna radosť, čo je správne, čo je perfektné, ale jednoducho tu majú ďalšieho človeka, ktorý je úplne nekritizovateľný, ten svätý, dobrý popradský anjel, ktorý jednoducho môže urobiť čokoľvek, ten by mohol aj zabiť desať detí, tak stále bude nekritizovateľný. Ten môže kupovať pozemky, lebo za vami, keď príde niekto s 1 800-eurovou ponukou na pozemok vo Veľkom Slavkove, v perfektnej penziónovej oblasti, tak asi si poviete, asi sa niečo deje. Ale nieee, anjel to môže. To znamená, ten marazmus politickej scény je katastrofa.
Blanár, Juraj, poslanec NR SR (2016-11-23):
Ďakujem veľmi pekne, pán predsedajúci. Dovoľte mi, aby som prispel rovnako jedným pozmeňujúcim návrhom k tomuto zákonu za šestnástich poslancov, ktorí sme podpísaní pod týmto pozmeňujúcim návrhom a v podstate upravuje len legislatívno-technicky určitú záležitosť, ktorá sa vyskytuje. Takže pozmeňujúci návrh znie: V čl. 1 v bode 30 § 15b ods. 12 sa za slová „v písomnej forme“ vkladajú slová „v lehote sedem dní odo dňa podania žiadosti“. Odôvodnenie: Práve z dôvodu nejasného a nedostatočného vymedzenia mechanizmu vydávania príkazu súdom, najmä s ohľadom na absenciu dĺžky lehoty, na vydanie príkazu súdom a s ohľadom na absenciu dĺžky lehoty na vydanie príkazu, ktorým súd zaväzuje poskytovateľov elektronických komunikačných sietí a elektronických komunikačných služieb blokovať prístup k webovému sídlu, prostredníctvom ktorého sa poskytuje zakázaná ponuka, resp. poskytovateľov platobných služieb blokovať platobné operácie alebo iné platobné služby v prospech účtu, ktorý používa osoba poskytujúca zakázanú ponuku. Je vhodné, aby zákonné znenie predmetného ustanovenia explicitne vymedzovalo súdu lehotu na vydanie príkazu. Toľko k pozmeňujúcemu návrhu. Vážené panie poslankyne, páni poslanci, chcel by som vás požiadať o jeho podporu a zároveň aj o podporu tohto zákona, pretože konečne je tu zákon, ktorý nejakým spôsobom systematicky sa snaží riešiť túto naozaj veľmi problematickú oblasť spoločnosti. Ďakujem veľmi pekne za pozornosť.
Duchoň, Daniel, poslanec NR SR (2012-12-12):
Ďakujem pekne. No, čo sa týka tej arbitráže, už ste to celé postavili do roviny, ako keby už vláda vyplatila tie prostriedky, ale tomu tak nie je. Ja verím tomu, že vláda využije všetky možnosti odvolania sa na to, aby sa zvrátil ten nepriaznivý stav, alebo teda ten dočasný výsledok. Ale ja by som sa opýtal inú podstatnú skutočnosť. Že akým spôsobom alebo akú pridanú hodnotu prinášajú súkromné zdravotné poisťovne pre pacienta? Pretože dnes si myslím, že nie je rozdiel medzi tým, či je pacient poistený v súkromnej zdravotnej poisťovni alebo v štátnej zdravotnej poisťovni. V zásade dostáva rovnakú zdravotnú starostlivosť. To po prvé. A po druhé, znovu zopakujem, že si myslím, že súkromné zdravotné poisťovne by mali podnikať, ak, tak vo sférach dobrovoľného zdravotného poistenia, a nie na základe toho, že zákon jednoducho prikazuje ľuďom platiť odvody. A to sa netýka len zdravotných poisťovní, ale týka sa to aj dôchodcovských správcovských poisťovní a teda druhého piliera. Ďakujem.
Glváč, Martin, podpredseda NR SR (2017-09-08):
Pán poslanec Klus.
P. Hrušovský, podpredseda NR SR: (2002-01-30):
G. Karlín, poslanec: Chcel by som upozorniť na vážne nedostatky ako človek z terénu, ktoré vyplývajú z tej červenej nafty. Býval som blízko maďarských hraníc a tam už pred 20 rokmi farbili naftu. Na základe toho vznikla olejová mafia, ktorá odfarbovala, a je to základný kameň aj u nás, aby sa takéto mafie vytvorili. Ďalej spôsob kontroly colníkmi, je tiež vážne nebezpečenstvo pre to, aby sa tieto farbenia zneužívali v praxi. Život je iný ako v parlamente. Ďakujem.
Blcháč, Ján, poslanec NR SR (2020-11-26):
Ďakujem za slovo. Pán kolega Erik Tomáš, ja chcem podporiť tvoju argumentáciu, ktorú si predstavil vo svojej rozprave, a možnože ešte to hlasovanie bude asi nie tak rýchlo, že dovtedy si premyslia kolegovia, že predsa len trochu cúvnu. Ja chcem povedať, že, ešte viacej do histórie poďme, keď začala po Nežnej revolúcii táto doba, tak pamätáte si, čo škola, teraz sa bavíme o základných školách, čo škola, to kuchyňa a jedáleň. No potom prišiel, prišlo k poklesu k populácie, pôrodnosti, k zmene stravovacích návykov čiastočne, čo sa stalo následkom, začiatkom 20. rokov začala, začali reformy v mestách alebo na základných školách, rušili sa školské kuchyne. Tak sa potom tie obedy rozvážali do ďalších škôl bez toho, že by v tých ďalších školách ostali kuchyne. No a potom prišiel rok do... rok ’19, keď také priemerné mesto 30-tisícové bolo nútené – v úvodzovkách –, ale výsledok sa dostavil, investovať zhruba 0,5-mil. eur do vybavenia, znovuvybavenia, znovuotvorenia kuchýň, ktoré sa v tom 20. rokoch rušili. Výsledok bol 25-30-percentný nárast. No, plus, samozrejme, lepší vývoj detí a podobne. Tie argumenty tu boli povedané. Chcem ešte raz vyzvať aj ja z mojej strany, lebo prichádza zrejme v rámci tohto pozmeňovacieho návrhu nový model v tomto zmysle v rámci prístupu koalície, no a uvidíme, čo to prinesie, či opäť budeme koncom 20. rokov tohto storočia opäť tie kuchyne, jedálne z dôvodu toho, že nebudú... (Prerušenie vystúpenia časomerom.)
B. Bugár, podpredseda NR SR: (2004-11-30):
Nasleduje prvé čítanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 942). Prosím znovu pána ministra vnútra Vladimír Palka, aby návrh zákona uviedol.
Vons, Peter, poslanec NR SR (2021-09-29):
Ďakujem. Vážený pán predsedajúci, v rozprave vystúpil jeden poslanec. Boli podané dva pozmeňujúce a doplňujúce návrhy. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel dnes v rozprave.
Grendel, Gábor, podpredseda NR SR (2022-12-06):
S faktickou poznámkou ešte pán poslanec Tomáš Lehotský.
Kresák, Peter, poslanec NR SR (2018-09-14):
Ďakujem pekne. No a ja začnem tým, že, za seba hovoriac, nestiahneme tento návrh, pretože sme presvedčení, že je správny, že je dobrý a že je potrebný. Samozrejme, vy ste vyslovili, pani kolegyňa Zemanová, celý rad otázok, ale ja ako právnik vám a teraz vám budem z fleku odpovedať a neviem, či to stihnem, rád to urobím niekedy aj v súkromí, pokúsim sa teraz aspoň z toho, čo som si stihol poznamenať. Vy namietate slovne spojenie objektívna nemožnosť. No musím povedať, že to je slovné spojenie, ktoré obsahuje dôvodová správa, to neni legislatívny text. Netvrdím, že je najšťastnejšie, ale samozrejme vyložiť ho môžme veľmi jednoducho. Objektívna nemožnosť je nemožnosť, ktorá je spôsobená buď technologickým napríklad výstupom, ktorý sa nedá realizovať, čo je prípad napríklad aj bol aj toho kyanidu, alebo napríklad zákona. Keď zákon neumožňuje niečo vykonať, to je objektívna nemožnosť. A mohli by sme takto ďalej pokračovať, ale ešte raz hovorím, to je vec dôvodovej správy, neni to vec samotného legislatívneho textu. Otvorili ste otázku verejného záujmu. Musím vám povedať, že, ale vy to iste viete, že tento pojem, slovné spojenie sa používa samozrejme napríklad v ústave aj v množstve iných právnych predpisov, a je daný pomerne jasný výklad toho, čo je to verejný záujem. A tú odpoveď nám dáva viacej rozhodnutí Ústavného súdu, ktoré jednoznačne povedali, že verejný záujme sa musí skúmať v každom jednotlivom prípade, čo znamená aj v prípade aj tohto ustanovenia v geologickom zákone znamená, že ministerstvo životného prostredia bude v každom jednotlivom prípade, pri každom jednotlivom rozhodovaní skúmať verejný záujem a nikdy sa nedá vopred určiť, čo je a čo nie je verejný záujem. Je to strašne dôležité, pretože to vyžaduje práve to vyššie skrutínium skúmania. Ono to súvisí aj s ďalšou problematikou, ktorú ste otvorili, a to je otázka prípadného podozrievania z toho, že by ministerstvo životného prostredia nechcelo konať férovo voči niektorým účastníkom tohto konania. Nuž, musím vám povedať, že ak si pozriete geologický zákon, tak iste vám neuniklo, je tam § 41, ktorý hovorí, že až na... (Prerušenie vystúpenia časomerom.)
Nicholsonová, Lucia, poslankyňa NR SR (2012-06-21):
Ďakujem veľmi pekne. Ja sa podobne ako pán poslanec Sulík stotožňujem s niektorými argumentmi, ktoré odzneli vo vašom prejave, pán poslanec. Ja si len chcem ozrejmiť jednu vec, ktorá sa tu tiahne naprieč prejavmi našich opozičných kolegov, a to, to je tá európska rodina, v ktorej majú platiť veľmi jasné spoločné pravidlá. Chcem sa opýtať, že či sú to, či hovoríte o tých spoločných pravidlách, ktoré Grécko roky rokúce porušovalo a Brusel sa tomu ticho prizeral len preto, aby tá naša európska rodina navonok vyzerala, že funguje. Chcem vám povedať, že podľa mňa to nebolo Slovensko, kto tie spoločné pravidlá, ako napríklad maastrichtské kritériá, porušil. Takže sa chcem opýtať, že o akých pravidlách to vlastne hovoríte, pretože ja mám pocit, že vy strašíte tým, že pre Slovensko je nevyhnutné dodržiavať pravidlá, a teda zahlasovať za trvalý euroval. A ja hovorím, že by sme sa mali zbaviť tých, ktorí pravidlá porušili, a dnes ich my máme z toho vykúpiť. A podľa mňa by sme to mali urobiť aj za tú cenu, že tá naša európska rodina, ktorá je aj tak nefunkčná, sa rozbije. Ďakujem.
P. Hrušovský, predseda NR SR: (2003-04-23):
(Hlasovanie.) 104 prítomných, 25 za, 59 proti, 20 sa zdržalo. Návrh sme neschválili. Prosím, ďalšie návrhy.
Paška Pavol, predseda NR SR (2014-04-01):
(Hlasovanie.) 137 prítomných, 82 bolo za, 21 proti, 34 sa zdržalo. Bod 20 sme chválili.
Schlosár, Rastislav, poslanec NR SR (2020-12-09):
Pán podpredseda, keby ste chceli mať núdzový stav celých 90 dní, tak ako to hovorí ústavný zákon o bezpečnosti štátu, tak ste mali vy vyhlásiť ten núdzový stav rovno hneď na začiatku na celých tých 90 dní a nerobiť to tým spôsobom, nerobiť to tým spôsobom, že ste ho vyhlásili na 45 dní a potom ste ho fakticky predĺžili, lebo to nie je nič iné, hej, nerobte zasa z nás hlupákov. Vy ste tých 45 dní predĺžili o ďalších 45 dní, celkovo na 90 dní. Je to proste fakticky predĺženie a to, že ste to urobili nejakou zmenou uznesenia, aby ste sa vyhli priamo tej litere zákona, tým slovíčkam, ktoré sú tam písané, viete, ako sa tomu hovorí? To je čisté obchádzanie zákona a na to nemusíte mať ani právnické vzdelanie, aby ste pochopili, že to je čisté obchádzanie zákona.
Hrnčiar, Andrej, podpredseda NR SR (2017-03-23):
Pýtam sa, či chce zaujať stanovisko spravodajca. Nech sa páči. (Reakcia z pléna.) Pán spravodajca, za pultík rečnícky. Záverečné slovo nemôže byť faktická poznámka.
Remišová, Veronika, poslankyňa NR SR (2024-02-08):
Žiadam, pán predsedajúci, aby ste podľa § 29a ods. 6 rokovacieho poriadku rozdali všetkým poslancom písomne moje dva pozmeňujúce návrhy, prečítali ich a dali o každom jednom bode z nich hlasovať jednotlivo, keďže ste opozícií zapchali ústa a nemohli sme pozmeňujúce návrhy predniesť v rozprave. 	Citujem, citujem rokovací poriadok: „Poslancom, ktorým bolo odňaté slovo alebo ktorým sa neumožnilo vystúpiť pre uplynutie vyhradeného času, majú právo odovzdať svoj písomný prejav predsedajúcemu. Písomný prejav poslanca sa zahrnie do doslovnej zápisnice Národnej rady. Ak je súčasťou písomného prejavu aj pozmeňujúci alebo doplňujúci návrh, rozdá sa poslancom, spoločný spravodajca ho prečíta vo svojom vystúpení pred hlasovaním a dá o ňom hlasovať.“ Poprosím o dodržiavanie rokovacieho poriadku. Ďakujem.
Pčolinský, Peter, poslanec NR SR (2016-12-07):
Ďakujem pekne. Pán predsedajúci, v rozprave vystúpil jeden poslanec. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-06-25):
Prosím teraz povereného člena ústavnoprávneho výboru poslanca Petra Miššíka, aby informoval Národnú radu o výsledkoch prerokovania tejto správy. Nech sa páči.
Laššáková, Jana, podpredsedníčka NR SR (2012-06-28):
Ďalej v rozprave vystúpi pán poslanec Mikloško. Nie je tu, stráca poradie. Pani poslankyňa Nicholsonová, nech sa páči.
Jurinová, Erika, podpredsedníčka NR SR (2012-11-28):
Pán poslanec Přidal.
Laššáková, Jana, podpredsedníčka NR SR (2015-10-02):
Pán poslanec Kadúc, nech sa páči.
Klus, Martin, poslanec NR SR (2018-06-13):
Ďakujem za slovo. Ja som nechcel otvárať túto tému, ale pán poslanec Číž mi nahral na smeč a skutočne by bolo dobré, aby sme sa tu v tomto pléne možno komplexnejšie rozprávali o tom, ako máme nastavené štátne sviatky. Všetci dobre vieme, že tu máme niekoľko štátnych sviatkov garantovaných zmluvou s Vatikánom, ktorú ja osobne nepovažujem za dobrú, a prinajmenšom jeden z týchto štátnych sviatkov je v príkrom rozpore s čl. 1 odsek 1 Ústavy Slovenskej republiky, ktorý odcitujem: „Slovenská republika je zvrchovaný, demokratický a právny štát, neviaže sa na žiadnu ideológiu ani náboženstvo.“ A prinajmenšom teda jeden tento štátny sviatok je priamo súvisiaci len s jednou konfesiou. A táto téma tu chýba, keď hovoríme teda už o národných a potom by sme mali hovoriť aj o cirkevných sviatkoch, ktoré tu na Slovensku máme. A berme teda tieto veci trošičku komplexnejšie, ak teda chceme hovoriť aj o tom, že ideme zaviesť nejaký štátny sviatok viac ako jednorazovo a trvalo, tak sa rozprávajme o tých pripomienkach, ktoré tu dali zamestnávatelia a o ktorých sa legitímne musí takisto diskutovať, že koľko nás takéto zavedenie štátneho sviatku stojí. A či nestojí za zváženie aj zrušenie iného štátneho sviatku. My v našom návrhu, ktorý budeme predkladať neskôr, hovoríme o tom, že 28. októbrom a zavedením tohto štátneho sviatku, bohužiaľ, musíme jeden štátny sviatok opustiť a týmto by mal byť napríklad 1. september. A ak by sme zrušili podľa mňa nezmyselnú zmluvu s Vatikánom, tak by sme mohli debatovať o iný štátnych sviatkoch, ktoré, ako som povedal, sú v rozpore s Ústavou Slovenskej republiky.
Šimečka, Michal, podpredseda NR SR (2023-12-18):
Ďakujem pekne. Pani poslankyňa Plaváková.
Grendel, Gábor, podpredseda NR SR (2022-04-29):
Takže 25 faktických poznámok na vystúpenie pána poslanca Kamenického. Ako prvý – pán poslanec Ján Podmanický.
Fico, Robert, podpredseda NR SR (2012-02-03):
Pán predseda, v zmysle príslušných ustanovení rokovacieho poriadku Národnej rady vás žiadam o možnosť vystúpiť.
M. Číž, poslanec: (2004-05-14):
A ešte tak veľmi krátko, keďže mám chvíľočku čas, vo väzbe na to, že takýto zákon je nesmierne dôležitý, aby bol aj vykonateľný. Takže je potrebné, pokiaľ bude orgán samosprávy, by som citoval ešte z toho Medzinárodného dohovoru o odstránení rasovej diskriminácie. Tak je tam jedno z veľmi zaujímavých ustanovení, ktoré hovorí o tom, že štát musí robiť opatrenia na novelizáciu alebo príp. aj zrušenie všetkých zákonov, ale aj predpisov, teda aj miestnych predpisov, ktoré majú za následok vznik alebo zachovanie istej formy diskriminácie. Napr. v našom právnom poriadku je veľmi zložitý proces zrušenia napr. právneho predpisu, ktorý vznikne na miestnej úrovni, napr. nariadenia samosprávy a podobne. Takže pravdepodobne nestačí tu iba tento zákon, ale treba postupne vytvárať predpoklady na jeho dôslednú vykonateľnosť.
Heger, Eduard, poslanec NR SR (2018-12-06):
Začnem odzadu. Ďakujem, že ste doplnili to meno. Áno, pán Katriak je, určite má veľký kredit, a to, čo povedal, určite si za tým stojí a má to podľa mňa z jeho pohľadu hlavu a pätu, ale. Pred chvíľkou, pán Antal, úplne súhlasím, to, čo ste povedali, tie príklady. A tá cenotvorba. Vy sám hovoríte, že tá cenotvorba, že to nemusí nijako pomôcť tým cenám, že nepôjdu dole, pôjdu ešte aj na dedinách, môžu ísť ešte vyššie a podobne. Takže vidíme, že tie reťazce naozaj si robia, ako cítia trh a ako cítia svoje možnosti a zneužívajú. Ale to je práve o tom. Vojnou, neviem, akému dialógu chceme prispieť, lebo to bude sa len vyostrovať. Angela Merkelová to urobila veľmi zaujímavo, keď chcela doniesť peniaze z týchto reťazcov do svojej domovskej krajiny, tak im ponúkla nejaké riešenia. Vždy je to o dialógu a o tom, na čom sa vieme dohodnúť. Čiže tento dialóg sa tu musí viesť. A čo sa týka tých cien. Viete, áno, pán Bernaťák, môže sa ľahko stať, že pôjdu pomalšie s tým zvyšovaním cien, lebo tie iné reťazce v mestách, možno, neviem teraz, nechcem zbytočne hovoriť značky, tak nebudú zaťažené týmto odvodom. Ale tieto reťazce, ako ste povedali vy sami, že používajú nekalé praktiky. Čiže začnú tlačiť na dodávateľov ešte viacej. Povedia, dobre, my nemôžme až tak prudko zvyšovať ceny, tak viete čo, moji drahí, keď vy budete chcieť u nás predávať a my máme v mestách omnoho väčší podiel ako tieto, ktoré budú vyňaté, tak tam ešte sa rozpúta ešte väčší boj. Vy ešte môžete byť veľmi prekvapení, aké rôzne boje toto môže na trhu vyvolať a čo ešte tu budeme musieť hamovať. Takže ja preto si myslím, že však aj vaša strana stále razí takúto cestu, že zmierlivo, spolupráca, komunikácia a pod., a zrazu používate úplne iný nástroj. Preto si myslím, že tento nástroj nezafunguje. Naozaj sa prenesie do cien a nakoniec na to môžu doplatiť ešte aj tí dodávatelia do tých miest, ktorí budú chcieť dodávať, a stratia ten trh. To je ďalšia vec. Keď stratia títo naši farmári mestské trhy... (Prerušenie vystúpenia časomerom.)
M. Číž, podpredseda NR SR: (2006-08-03):
Pán poslanec Ivančo.
Ferenčák, Ján, poslanec NR SR (2020-11-26):
Veľmi v krátkosti. Treba povedať, že toto... (Ruch v sále a prerušenie vystúpenia predsedajúcim.)
J. Burian, poslanec: (2008-10-21):
Poprosím, pán predseda, dajte o tom hlasovať.
Glváč, Martin, podpredseda NR SR (2018-02-13):
Pán poslanec Poliačik, ako spravodajca, nech sa páči.
Doležal, Andrej, minister dopravy a výstavby SR (2022-05-05):
Vážený pán poslanec, Ministerstvo dopravy a výstavby Slovenskej republiky nedisponuje informáciou o rokovaniach súkromných leteckých spoločností ohľadom zabezpečenia letov medzi letiskom Košice a Bratislava. Ďakujem. Skončil som.
Laššáková Jana, podpredsedníčka NR SR (2015-04-15):
Procedurálny návrh.
T. Cabaj, podpredseda NR SR: (2010-02-10):
Vyhlasujem rozpravu za skončenú. Pán navrhovateľ, chcete sa vyjadriť? Nie. Ani pán spravodajca sa nechce vyjadriť. Prerušujem rokovanie o tomto bode programu. Panie poslankyne, poslanci, budeme pokračovať v zmysle schváleného programu, a to návrhom poslanca Národnej rady Slovenskej republiky Tomáša Galbavého na vydanie zákona, ktorým sa mení zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov . Návrh zákona má parlamentnú tlač 1455, návrh na jeho pridelenie na prerokovanie výborom je v rozhodnutí č. 1488. Návrh, ako som už uviedol meno, uvedie pán poslanec Galbavý. Nech sa páči, pán poslanec, máte slovo.
M. Sabolová, poslankyňa: (2006-12-12):
Ale ak hovoríte o tých formách vlastníctva, že ste za to, aby ostali všetky, potom ma trošku udivuje aj tá diskusia mediálna, zatiaľ len mediálna, lebo ja beriem ten názor, že pokiaľ pán minister nevydal žiaden návrh zákona na pripomienkové konanie, je to len mediálna diskusia o tej jednej štátnej poisťovni, lebo to by bolo najlepšie, tak verím, že to nebude mať podporu, aj keby prišlo niečo také z vlády, že nebudete podporovať jednu štátnu poisťovňu, ale už tú mnohorakosť budete zachovávať, pretože aj vy ste hlasovali za niektoré návrhy zákonov pána ministra Zajaca. A konkrétne ešte k pozmeňujúcemu návrhu, ktorý ste predložili k tomu prvému bodu. Súhlasím s vami, že zdravotná poisťovňa nesmie vykonávať nábor poistencov za verejné zdroje, ale nesúhlasím s tým, aby sme jej zakázali robiť čokoľvek, pokiaľ má svoje súkromné zdroje, z ktorých môže robiť príp. aj nábor, ale nesmie to byť z verejných prostriedkov zo zdravotného poistenia. A to by som bola očakávala, že ste to mohli vyšperkovať o niečo lepšie. Ale nestalo sa to. A už len jedna poznámka. Aj keď je to taká reakcia, ale nie za úplatok, ale za odplatu, pani poslankyňa Tóthová, lebo keby to bolo za úplatok... (Prerušenie vystúpenia časomierou.)
Laššáková, Jana, podpredsedníčka NR SR (2014-11-08):
Procedurálny návrh, procedurálny návrh, nech sa páči (smiech v sále).
Pčolinský, Peter, podpredseda NR SR (2022-12-01):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Milanovi Kuriakovi.
V. Veteška, podpredseda NR SR: (2005-10-26):
(Hlasovanie.) Konštatujem 120 prítomných, za 43, proti 61, zdržalo sa 16. Neschválili sme návrh pána poslanca. Prosím, aby ste uviedli ďalšie hlasovanie.
Jarjabek, Dušan, poslanec NR SR (2011-07-07):
To, čo povedal pán predseda Fico, má jedno obrovské ratio, hoci sa to tu snažia niektorí tzv. poslanci, pretože to sú naozaj tzv. poslanci, a mám na mysli hlavne jedného, ktorý tu vydiera opozíciu a koalíciu a tu sa hrá na spasiteľa a na novodobého... (Prerušenie vystúpenia predsedajúcim.)
Petrák, Ľubomír, poslanec NR SR (2015-11-26):
Pán predseda, dajte hlasovať o bode 141, ktorý ste požiadali vyňať na osobitné hlasovanie vy, s tým, že je podaný iný pozmeňujúci návrh a odporúčanie gestorského výboru je schváliť.
Zmajkovičová, Renáta, podpredsedníčka NR SR (2013-10-18):
Pán poslanec, prepáčte, prerušujem vás, je po jedenástej hodine, budeme pokračovať hlasovaním. Predpokladám, že to máte na dlhšie, takže vyhlasujem dvojminútovú prestávku...
Blanár, Juraj, podpredseda NR SR (2021-05-03):
Pán poslanec Medvecký, nech sa páči.
Sulík, Richard, predseda NR SR (2011-09-14):
Ďakujem. Chce zaujať stanovisko spravodajca? Nech sa páči.
Lackovič, Marek, poslanec NR SR (2023-12-18):
Ďakujem veľmi pekne. Čo dodať takto na záver? No, nové ministerstvá by ani v tejto krajine určite nemali vznikať tak, že donesie pán Danko pod pazuchou dvojstranovú dôvodovú správu a predloží ju na stôl a my o nej potom týždeň, týždeň rokujeme. Naozaj možno na záver ešte raz zopakovať to, čo je dôležité a potrebné v tomto smere, a to je asi to, že ak chceme pomôcť kúpeľníctvu, tak mu pomôžme, ak chceme pomôcť rozvoju cyklotrás, tak mu pomôžme. Aj ten cestovný ruch, aj to, aj tá krajina šampiónov ako Slovensko, to je všetko v poriadku. Dobre, ale nemusíme zakladať nové ministerstvá naozaj takýmto, takto cez koleno a takto pretiahnuto, všelijako krkolomne, bez proste zjavne, zjavne dobrých úmyslov. Veľmi ma naozaj mrzí, že napriek tomu celodennému rokovaniu ani dnes, ani dnes – až na dve faktické poznámky – sa neprihlásil do toho rokovania ani jeden koaličný poslanec napriek tomu, že sme už vyzývali k tomu, aj poukazujúc na to, že sa tu jedná o deti, o ich sebarozvoj, rozvoj disciplíny, vytrvalosti, mentálne koučingy a neviem čo všetko, ani toto všetko nezabralo. Z mojej strany jedno obrovské sklamanie a posilnenie do ďalšej práce, že to, čo robíme, má naozaj veľký zmysel. Ďakujem pekne.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 144, za 63, proti 11, zdržalo sa 69 a nehlasoval 1. Návrh nebol schválený. Prosím vás, aby ste znovu uviedli hlasovanie, a to v prvom čítaní o návrhu poslankyne Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 967). (Hlasovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 967.)
Halák, Róbert, poslanec NR SR (2022-03-15):
Ďakujem za slovo. Drahé kolegyne, kolegovia, včera sme sa dozvedeli smutnú správu, že nás navždy opustil náš dlhoročný kolega, herec a politik pán Ľubo Roman. Ľubo Roman sa narodil 12. apríla 1944 v Malackách. V 13. rokoch prišiel o oboch rodičov, vyrastal so starším bratom a s mladšou sestrou. Už od najmladších rokov sa venoval herectvu. Bol členom Detskej rozhlasovej dramatickej družiny. Ako 14-ročný dostal prvú príležitosť na striebornom plátne. Režiséri Frigyes Bán a Vladislav Pavlovič ho obsadili do epizódnej roly v obľúbenom slovensko-maďarskom filme Dáždnik svätého Petra. Krátko potom mu Štefan Uher ponúkol úlohu vo filme My z deviatej a taktiež v dnes už legendárnej snímke Slnko v sieti. Ľubo Roman vyštudoval herectvo na Vysokej škole múzických umení. Od roku 1966 do roku 2001 bol členom činoherného súboru Novej scény, kam ho zavolal starší kolega a vtedajší šéf divadla Ján Klimo. Na jeho javisku stvárnil desiatky komediálnych, ale i dramatických postáv. Účinkoval v inscenáciách ako Kaviár alebo šošovica, Ideálny manžel, Bratia Karamazovci. Z množstva filmov možno spomenúť komédiu Stratená dolina, taktiež snímku Hody. V rokoch 1991 až rok ’96 bol Ľubo Roman riaditeľom Divadla Nová scéna. Tento vek sa označuje aj za zlatý vek Divadla Nová scéna, kde v spolupráci s režisérom Jožkom Bednárikom priniesli na toto divadlo muzikály, ako Jozef a jeho zázračný farebný plášť, Evanjelium o Márii, Grand Hotel, Pokrvní bratia. Ľubo Roman bol taktiež aj riaditeľom súkromného divadla West. V dočasnej vláde Jozefa Moravčíka pôsobil ako minister kultúry. V predčasných voľbách ho zvolili za poslanca Národnej rady Slovenskej republiky za Kresťanskodemokratické hnutie. V roku ’95 klub KDH opustil a pôsobil ako nezávislý poslanec až do konca volebného obdobia v roku 1998. Práve v tomto čase prekonal ťažký infarkt. V roku 2001 sa stal prvým predsedom Bratislavského samosprávneho kraja. V roku 2004 kandidoval v prezidentských voľbách, ale vzdal sa kandidatúry v prospech Eduarda Kukana. V roku 2005 sa Ľubo Roman sumou 100 000 korún pripojil k médiám, ktoré vypísali odmenu na odhalenie vraha 21-ročného študenta Daniela Tupého. V penzióne Ľuba Romana strávil posledné roky svojho života herec a Romanov dlhoročný priateľ Pavol Mikulík, ktorý bol po porážke pripútaný na invalidný vozík. Napriek podnikateľským aktivitám, na ktorých sa podieľajú aj jeho synovia, ostal Ľubo Roman aj neskôr verný hereckej profesii. Hral v snímke Pokoj v duši a účinkoval v seriáloch Kriminálka Staré Mesto a Búrlivé víno. Výnimočný herecký vklad vniesol do rozhlasovej tvorby a v hrách svetových klasikov i súčasných dramatikov mu režiséri zverovali veľké postavy. Svoj príjemný hlas Ľubo Roman prepožičal aj zahraničným hereckým osobnostiach prostredníctvom dabingu. Česť jeho pamiatke.
Grendel, Gábor, podpredseda NR SR (2021-06-17):
S reakciou na faktické poznámky pán poslanec Lukáš Kyselica.
Pellegrini, Peter, predseda NR SR (2015-05-14):
Prezentujme sa a hlasujme o tom, že prerokujeme tento poslanecký návrh zákona v treťom čítaní ihneď. (Hlasovanie.) Prítomných 136 poslancov, za hlasovalo 103 poslancov, proti bol 1, zdržalo sa 32. Konštatujem, že sme v treťom čítaní . Otváram rozpravu v rámci tretieho čítania. Nikto sa nehlási do rozpravy. Vyhlasujem rozpravu za skončenú. Pán spravodajca.
Szalay, Tomáš, poslanec NR SR (2023-12-18):
Ďakujem, pán predsedajúci, za slovo a ďakujem pánovi Čaučíkovi za jeho, za jeho príspevok. Pána Čaučíka dlhšie sledujem, aj keď teda nechodil na náš gympel, ale na Tomášikovú, myslím, že, ako veľký reprezentant aj podzemnej cirkvi. A ako rozprával, tak mi v hlave zasvietila taká žiarovka, že vlastne nielen bývalý predseda parlamentu Andrej Danko je posadnutý cestovným ruchom, ale som si spomenul, že ešte jedného tu máme takého dejateľa. Spomínate si na takú prácu, ktorá sa volá že Zmena klímy a bioklimatický potenciál cestovného ruchu v oblasti Kysúc? Diplomovka Borisa Kollára. Čiže zdá sa, že cestovným ruchom sa tu zaoberajú politickí hochštapleri. A zopakujem svoju otázku z predchádzajúcej faktickej poznámky, možno sa dočkám nejakej odpovede, že aké sú tie indikátory, tie key performance indikátory, KPI-s, tie výsledkové hodnotenia, na základe ktorých dokážeme povedať, že tento nástroj, ktorý sme zvolili, je ten správny nástroj na propagáciu cestovného ruchu, na propagáciu športu. Konfucius kedysi povedal, že cesta je cieľ, a áno, toto je cesta, ale otázka znie, či to je cesta do toho správneho cieľa, alebo či naozaj stačí len tá cesta, lebo vlastne o to tu ide, aby sme to vydláždili, aby sme na to použili čo najviac asfaltu, čo najviac betónu, ale či sa vôbec dostaneme do toho cieľa, mám o tom vážne pochybnosti. A na toto som si teraz spomenul, keď pán Čaučík rozprával. Ďakujem pekne.
Bugár, Béla, podpredseda NR SR (2011-12-08):
Pán spoločný spravodajca chce zaujať stanovisko? Nech sa páči, pán poslanec Fecko.
Vaľová, Jana, poslankyňa NR SR (2016-04-20):
Ďakujem veľmi pekne. Samozrejme, pani kolegyňa, vymenovali ste strašne veľa vecí, ktoré treba zlepšiť. Ja si myslím, že naozaj keď ste počuli, lebo keď si pozrieme programové vyhlásenie vlády, tak nemôžu tam byť konkrétne veci, pretože programové vyhlásenie vlády je dokument, ktorý je takpovediac iba nejakým náčrtom alebo nejakou víziou, ale samotná legislatíva a zákony budú tie, ktoré tu budeme počas štyroch rokov prijímať a na ktorých sa, samozrejme, môžete podieľať aj ty, aj vy. Chcela by som ale jednu vec povedať, že v sociálnej oblasti môžte zlepšovať roky a roky vždycky zákony a vždycky vylepšovať nejaké veci, pretože to bude aj po našej vláde, aj keby vy ste boli vo vláde, pretože sociálny zákon a všetky sociálne zákony sú od začiatku života až po úmrtie a stále sa to v živote mení a stále sú rôzne zmeny. Ale trošku ma tak milo prekvapilo, že ste spomínali pozitívnu diskrimináciu, pretože keby to počuli liberáli, a keď to počujú podnikatelia, tak túto pozitívnu diskrimináciu odsudzujú, ale ja si myslím, že naozaj na..., čo sa týka Slovenska, sú aj ľudia alebo sú skupiny, ktoré nie sú schopné sa zamestnať, práve preto máme dlhodobo nezamestnaných a práve preto potrebujeme v určitých oblastiach aj pozitívnu diskrimináciu. Takou pozitívnou diskrimináciou, musím povedať, bolo aj zamestnávanie mladých do 29 rokov, kde možno podnikatelia povedia, že je to umelo urobený pracovný trh, ale povedzme si, že koľko ľudí, 8-tisíc pracovných miest sa vytvorilo, a kde bolo úplne ináč nastavené eurofondy ako predtým, to znamená, že 12 mesiacov ste dostali príspevok, ale 18 mesiacov alebo na dobu neurčitú ten, ten mladý človek zostal zamestnaný. Preto si myslím, že aj toto má, ako ste povedali, možno miesto. A už iba k sociálnym službám. Sociálne služby nemal nikto odvahu otvoriť okrem roku 2008 pani ministerky Tomanovej, kedy pomenovala všetky štandardy a kedy pomenovala všetky veci, pretože vlády predtým nikdy k tomu odvahu nemali. Tak verím tomu, že aj tie sociálne... (Prerušenie vystúpenia časomerom.)
Fecko, Martin, poslanec NR SR (2013-09-12):
Ďakujem pekne. Pán kolega, mňa na tvojej rozprave upútal výrok „rozsievať strach“. Žiaľ, aj ja sa stretávam na mítingoch s ľuďmi, ktorí mi hovoria: „Som na dôchodku, môžem povedať pravdu, pretože už ma nevyhodia z roboty, už nemusím ísť na nejaký konkurz, aby som dostal prácu. Takže môžem si už dovoliť povedať pravdu.“ Je to žalostná situácia, keď až na dôchodok musí človek čakať v Slovenskej republike, v demokracii, aby mohol povedať aj pravdu, žiaľ. Ďakujem pekne.
P. Hrušovský, predseda NR SR: ... (2003-12-04):
Prerušujem rokovanie 20. schôdze do zajtra do 9.00. Budeme pokračovať rokovaním... Vystúpením pána prezidenta Slovenskej republiky so správou o stave Slovenskej republiky. Poprosil by som všetkých pánov poslancov o dochvíľnosť na rokovaní 20. schôdze Národnej rady. Ďakujem vám veľmi pekne, prajem vám... Zajtra ráno o 9.00 hodine pokračujeme. Prerušujem rokovanie schôdze. (Prerušenie rokovania o 19.58 hodine.)
Laššáková, Jana, podpredsedníčka NR SR (2014-12-11):
Teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Mariánovi Kvasničkovi. Nech sa páči, pán spravodajca.
Kondrót, Maroš, poslanec NR SR (2019-05-14):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre hospodárske záležitosti a Výboru Národnej rady Slovenskej republiky pre verejnú správu a regionálny rozvoj. Ďalej, aby za gestorský výbor určila hlasovaním výbor pre hospodárske záležitosti a aby určené výbory návrh zákona prerokovali do 17. júna 2019 a v gestorskom výbore do 18. júna 2019.
Viskupič, Jozef, poslanec NR SR (2015-07-01):
Myslím si, že táto téma je zložitá a nie je v tomto parlamente nová. A takže my ju sme pred dvomi rokmi čiastočne oddiskutovali, prebehlo médiami to, akým spôsobom by sme sa mohli postaviť k tomu, že štát cez licenčné konanie rozdeľuje licencie, ktoré vlastní, a do akej miery je akceptovateľné nejakým spôsobom nastaviť pravidlá. Priznajme si, že nebavíme sa len o kultúrnom prostredí. V tej debate by malo zaznieť aj to, že ide o finančné prostriedky, ktoré sú vyberané ochrannými zväzmi od usporiadateľov akcií, resp. z každej jednej krčmičky, ja neviem kúpaliska a kaderníctva, čiže za používanie technických zariadení, a tieto prostriedky sú rozdeľované aj na základe toho, napríklad koľko muziky sa hrá v komerčných rádiách. Čiže môžeme voľne povedať, že opäť a raz o peniaze ide až v prvom rade. Zároveň do toho prichádza tá bazálnejšia, základná debata o kultúrnom prostredí a o tom, čo teda štát môže a nemôže v tom robiť. Koncepcia, ktorá by vychádzala z toho, že je obmedzené množstvo tých licencií a tie licencie nedostanete ktokoľvek, ale len nejaké rádiá, tak by sme si mali vyriešiť toto, ak to chce štát regulovať. Ja mám ale zásadný problém tu s tým, čo slovenské hudobné dielo je. A to chcem povedať aj v rozprave, pretože mám pocit, že v tom § 28a sme zadefinovali slovenské dielo veľmi diskriminačne a nebude to v súlade s európskym právom.
Paška, Pavol, predseda NR SR (2012-06-21):
Nikto nebude obmedzovať nikoho v rozprave. Rozprava prebehne úplne normálne. Dobre, poprosím teraz pána poslanca Osuského do rozpravy. Nech sa páči.
Huba, Mikuláš, poslanec NR SR (2015-03-25):
Ďakujem pekne za slovo. Vážené kolegyne, vážení kolegovia, navrhujem, aby pán predseda Národnej rady bezodkladne vyzval vládu Slovenskej republiky vyvinúť maximálne úsilie smerom k nášmu susedovi Ukrajine a k príslušným medzinárodným inštitúciám, aby nedovolili predĺžiť životnosť pätnástich ukrajinských jadrových reaktorov, pochádzajúcich ešte zo sovietskej éry, bez uskutočnenia procesu cezhraničného posúdenia vplyvov na životné prostredie. O tom, že nejde o žiadne nepodložené či predčasné obavy, svedčí aj fakt, že licencie už boli udelené prvým dvom reaktorom, a to bez takéhoto verejného cezhraničného posúdenia prípadných vplyvov, čím bol porušený Espoo dohovor, ktorý takúto povinnosť ukladá. Dovoľujem si požiadať, aby sme o tomto mojom návrhu hlasovali. Ďakujem.
Figeľ, Ján, podpredseda NR SR (2015-06-19):
Ďalším rečníkom a posledným prihláseným do rozpravy je pán Anton Martvoň. Nech sa páči, pán kolega, máte slovo.
Kollár, Jozef, poslanec NR SR (2010-10-13):
Ďakujem pekne. Dámy a páni, predkladám informáciu o výsledku prerokovania tejto správy vo výbore pre financie a rozpočet, ktorú ste obdržali ako tlač 85a, výsledku rokovania výboru. V súlade s rozhodnutím predsedu Národnej rady Slovenskej republiky z 24. septembra tohto roku určený výbor prerokoval Správu o makroekonomickom vývoji a vývoji verejných financií za I. polrok 2010 a predikciu do konca roka. Výbor túto správu neschválil, neschválil predložený návrh uznesenia v súlade s § 52 ods. 4 zákona č. 350/1996 Z. z. o rokovacom poriadku v znení neskorších predpisov, nakoľko za predložený návrh nehlasovala nadpolovičná väčšina prítomných poslancov. Z celkového počtu 13 poslancov bolo prítomných 12, za návrh predmetného uznesenia hlasovalo 6 poslancov, nikto nehlasoval proti návrhu a 6 prítomných sa zdržalo hlasovania. Rovnako výbor spoločnú správu o prerokovaní správy o makroekonomickom vývoji neschválil v súlade s § 80 ods. 2 zákona č. 350/1996 Z. z. o rokovacom poriadku Národnej rady v znení neskorších predpisov, nakoľko za predložený návrh nehlasovala opäť nadpolovičná väčšina poslancov. Z celkového počtu 13 poslancov bolo prítomných 12, za návrh predneseného uznesenia hlasovalo 6, nikto nehlasoval proti návrhu a 6 prítomných poslancov sa zdržalo hlasovania. Zo strany výborov Národnej rady Slovenskej republiky ani poslancov neboli predložené iné stanoviská, pripomienky či pozmeňujúce a doplňujúce návrhy. Toľko k informácii, ktorú máte pod tlačou 85a. Ďakujem pekne. Pán predsedajúci, prosím, otvorte rozpravu.
Kuffa, Štefan, poslanec NR SR (2012-11-28):
Ďakujem za slovo. Pán minister, prezraďte, akú knihu to čítate! Lebo naozaj vás nezaujíma, čo hovoríme, ako reagujeme? Ale ja na vás hovorím, pán minister, môžete hľadieť do tej knihy spokojne, ale pozrite sa, kam vás posúva tento hazard. Pozrite sa, kde sme sa dostali, hej? Aj vás to tak dobre vytočilo. Pribehli ste k tomu ambónu tuná, čo ste nám vykričali, že 700 mil. máte výpadok. No to vás ľutujem. Do konca roka to bude asi miliarda, lebo to takto stúpa, hej? Od leta. Najprv to bolo 250 mil., tam bol rekordný nárast, za dva dni alebo za tri dni to bolo 500 mil., teraz je tuná výpadok 700 miliónov. Tak vidíte. Aj tým hazardom, ja sa vrátim k tej téme, ale to si dovolím povedať, že na tom hazarde prerobíte. Tých 90 mil. aj keď získate, štát na tom stratí, šesťnásobne na tom stratí. Aj toto bude jedna z vecí, keď naozaj presadíte si ten navrhovaný zákon, ktorý tuná predkladáte. Prerobíte na tom.
Laurenčík, Milan, podpredseda NR SR (2020-06-09):
Pán poslanec Ján Podmanický.